Percheziţii DNA la Episcopia ortodoxă a Oradei. Vizat este episcopul Sofronie Drincec. El este suspectat că ar fi primit cadouri şi bani de la preoţi pentru a le repartiza parohiile mai bune. Alţii ar fi plătit pentru a rămâne în continuare preoţi, deşi divorţaseră.

Procurori ai Direcţiei Naţionale Anticorupţie Oradea efectuează cercetări într-o cauză penală ce vizează suspiciuni privind săvârşirea unor infracţiuni de corupţie comise în perioada 2014 – 2016.

Descinderile au loc la Episcopia Ortodoxă Oradea şi la Mănăstirea Izbuc, iar printre persoanele vizate de cercetări se numără episcopul Sofronie Drincec şi stareţul mănăstirii, Mihail Tărău.